Привремени орган града Крагујевца, на основу члана 86. став 4. Закона о локалној самоуправи (''Службени гласник Републике Србије'', број 129/07, 83/14-др. закон, 101/16- др.закон, 47/18 и 111/21-др.закон), члана 49. став 2 .Статута града Крагујевца (“Службени лист града Крагујевца“, број 8/19) и члана 32. став 1. Пословника Привременог органа града Крагујевца (''Службени лист града Крагујевца'' број 26/23), на седници одржаној дана 15. децембра 2023. године, доноси

**Р Е Ш Е Њ Е**

**о именовању члана Надзорног одбора Друштва за посебне намене**

 **1.** Марко Јанковић, дипломирани правник, са пребивалиштем у Крагујевцу, улица Војводе Мишића број 12/23, рођен 21. јуна 1984.године, именује се за члана Надзорног одбора Друштва за посебне намене, у оснивању, као представник Јавног партнера из Уговора о јавно-приватном партнерству за вршење услуга повећања енергетске ефикасности у јавним објектима и реконструкције система јавног осветљења на територији града Крагујевца, број 501-435/23-XXXII oод 22.новембра 2023.године.

 **2.** Oво решење објавити у ‟Службеном листу града Крагујевца“.

**О б р а з л о ж е њ е**

 Правни основ за доношење овог Решења садржан је у члану 86. став 4. Закона о локалној самоуправи (''Службени гласник Републике Србије'', број 129/07, 83/14-др. закон, 101/16- др.закон, 47/18 и 111/21-др.закон) и члану 49. став 2. Статута града Крагујевца (“Службени лист града Крагујевца“, број 8/19) којима је прописано да до конституисања скупштине и избора извршних органа јединице локалне самоуправе, текуће и неодложне послове из надлежности скупштине и извршних органа јединице локалне самоуправе, обавља привремени орган јединице локалне самоуправе и члану 32. став 1. Пословника Привременог органа града Крагујевца (''Службени лист града Крагујевца'', број 26/23) којим је прописано да Привремени орган, из надлежности Скупштине Града Крагујевца, Градоначелника и Градског већа града Крагујевца доноси: одлуке, решења, закључке, наредбе, упутства, препоруке и друга акта и даје аутентична тумачења аката које доноси.

 Разлог за доношење овог решења садржан је у неопходности реализације одредбе члана 5.11. став 5. Уговора о јавно-приватном партнерству за вршење услуга повећања енергетске ефикасности у јавним објектима и реконструкције система јавног осветљења на територији града Крагујевца, број 501-435/23-XXXII oод 22.новембра 2023.године којим је утврђена обавеза Јавног партнера – града Крагујевца да именује једног члана Надзорног одбора Друштва за посебне намене.

Циљ доношења овог решења садржан је у потреби спровођења свих припремних радњи ради оснивања Друштва за посебне намене, са седиштем на територији Републике Србије, за потребе реализације Пројекта јавно-приватног партнерства.

 **ПРИВРЕМЕНИ ОРГАН ГРАДА КРАГУЈЕВЦА**

 **Број: 112-2946 /23-XXXII**

 **У Крагујевцу, 15. децембар 2023.године**

  **ПРЕДСЕДНИК**

 **Никола Дашић, с.р.**